स्याङ्जा — जडीबुटी बेच्दै हिँडेका ५० वर्षीय मुस्ताङका छाङदीङ गुरुङको हत्यामा संलग्न रहेको ठहर गर्दै जिल्ला अदालतले दुई जनालाई जन्मकैदको सजाय तोकेको छ । जिल्ला न्यायाधीश रमेशकान्त अधिकारीको इजलासले साविक आरुचौर गाविस-४ चिप्लेटीका २२ वर्षीय तिलकबहादुर विकलाई सर्वस्वसहित जन्मकैद र ५० वर्षीय शोभाखर विकलाई जन्मकैद तोकेको हो ।
हत्यामा संलग्न ३८ वर्षीया लक्ष्मी विकलाई अभियोग दाबीबाट सफाई दिइएको छ । ०७४ फागुनमा अदालतले उनलाई ३० हजार रुपैयाँमा धरौटीमा छाडेको थियो । अन्य २ जनालाई पुर्पक्षमा पठाएको थियो भने हत्यामा संलग्न ११ जनालाई धरौटीमा छाड्ने आदेश दिएको थियो ।
न्यायाधीश अधिकारीको इजलासमा अदालती बयान बन्दबस्तको ११८(२) बमोजिम गुरुङलाई हत्या गरेपछि शव लुकाउन सहयोग गर्ने सोही ठाउँका उमाकान्त, पिताम्बर, कृष्णबहादुर, दुर्गाबहादुर, हर्कबहादुर, भाग्यविजयी, विशाल, सरोज, नरबहादर र सुरबहादुर विकलाई ११८ को दफा ५(३) को १० बमोजिम ६/६ महिना कैद सजाय तोकिएको जिल्ला न्यायाधीश अधिकारीले जानकारी दिए ।
चिप्लेटीका दलीत बस्तीमा १३ जनाको संलग्नतामा ०७३ पुस २७ गते गुरुङलाई हत्या गरी खाल्डोमा गाडिएको र गाउँ छिमेकमा हल्ला भए पछि उत्खनन् गरी साविक अर्जुनचौपारी गाविस-५ स्थित भट्टे पथान सामुदायिक वनमा गाडिएको अवस्थामा भेटाइएको थियो । पोस्टमार्टम तथा डाक्टरी रिर्पोटअनुसार उक्त व्यक्तिको घरेलु हतियार (चक्कु) प्रयोग गरी हत्या गरिएको पाइन्छ ।
गत पुस २७ गते स्थानीय शोभाखर विकको घरमा बास बसेको र शोभाखरका भतिज सञ्जयसँग झगडा हुँदा कुटपिटबाट उनको मृत्यु भएको बताइएको छ ।
कञ्चनपुर — १३ वर्षीया किशोरीका बलात्कारपछि हत्या भएको घटनाको कञ्चनपुर प्रहरीले प्रारम्भिक चरणबाट अनुसन्धान सुरु गरेको छ । घटना भएका दिन किशोरी पढ्न गएको घरका बम दिदीबहिनी रोशनी र बबितालाई नियन्त्रणमा लिएर घटनाका सुरुबाट अनुसन्धान सुरु गरिएको जिल्ला प्रहरी कार्यालय कञ्चनपुरका एसपी कुवेर कडायतले बताए ।
‘हामीले घटनाका नयाँ चरणबाट अनुसन्धान सुरु गरिसकेका छौं,’ शनिबार जिल्ला प्रशासन कार्यालयमा आयोजित सर्वपक्षीय बैठकमा एसपी कडायतले भने, ‘पीडित परिवार र स्थानीयले शंका गरिएका बम दिदी बहिनीलाई नयाँ कानुनी प्रक्रिया अनुसार अदालतबाट स्वीकृत लिएर पक्राउ गरिसकेका छौं।’ उनले किशोरीको शव भेटिएको घटनास्थलको पनि सुरुबाटै अनुसन्धान गरिने जानकारी दिए।
एसपी कडायतले प्रहरीले सबैलाई विश्वस्त हुने गरि अनुसन्धान गर्ने र त्यसमा सरोकारवाला सबै, स्थानीय र पीडित परिवारले सहयोगसँगै सहज वातावरण निर्माणमा सहकार्य गर्नुपर्ने बताए। ‘हामीले घटनास्थलसम्म पुग्ने वातावरण बनाइदिनुपर्‍यो, निर्धक्क भएर अनुसन्धान गर्न सक्नुपर्‍यो’ उनले भने, ‘स्थानीय र पीडित परिवारले सूचना दिएर सहयोग गर्न आग्रह गर्छु।’
उनले भर्खरै जिल्लामा आएकाले सबैको साथ र सहयोग पाउने अपेक्षा व्यक्त गरे। यसैगरि घटनाको निस्पक्ष छानविनका लागि आएको उच्चस्तरीय छानबिन समितिलाई पनि काम गर्ने वातावरण बनाइदिन सबैसँग उनले आग्रह गरे।
काठमाडौँ — विशेषज्ञहरूले परम्परागत चिकित्सा पद्धतिको घाँटी निमोठ्ने गरी नेपाल चिकित्सक संघसँग भएको सहमतिका केही बुँदा खारेज गर्न माग गरेका छन् ।
यसकै उपदफा १ मा ‘जुनसुकै कुरा लेखिएको भए पनि लामो अनुभवबाट इलाज सम्बन्धमा जानकारी राख्ने व्यक्तिले उचित होसियारी अपनाई सानोतिनो रोग लागेको बिरामीको मानव अंगलाई कुनै प्रतिकूल असर नपर्ने मामुली प्रकृतिको औषधि खुवाउन वा सानोतिनो घाउ, खटिरा, चिरफार गरी उपचार गर्नमा बाधा पुग्ने छैन’ भनेर परम्परागत चिकित्सापद्घति गर्नेलाई उपचार गर्न छुट दिइएको छ । तर स्वास्थ्य मन्त्रालय र चिकित्सक संघबीच भदौ २८ गते भएको सहमतिमा मुलुकी अपराध संहिता, परिच्छेद–१९, इलाजसम्बन्धी कसुरको २३० को उपदफा २ खारेज गर्ने भनिएको छ ।
खारेज गर्ने कारणमा भने चिकित्सक तथा स्वास्थ्यकर्मीको पहुँच गाउँ–गाउँसम्म पुगिसकेको परिप्रेक्ष्यमा बिनाशैक्षिक योग्यता तथा बिनादर्ता उपचारमा संलग्न भएमा बिरामीको ज्यान जोखिममा पर्न सक्ने भनिएको छ ।
आयुर्वेद र पारम्परिक स्वास्थ्य प्रणालीलाई सुदृढ बनाउन सूचना केन्द्र र डिजिटल पुस्तकालयको विकास विषयक कार्यशालामा आयुर्वेद क्याम्पस कीर्तिपुरका प्रमुख डा.शिवमंगल प्रसादले मन्त्रालयले गरेको सहमति आधुनिकताको नाममा परम्परागत चिकित्सा पद्घतिलाई विस्थापित गर्ने षडयन्त्र भएको बताए ।
संसदमा छलफलमा रहेको जनस्वास्थ्य सेवा ऐनको दफा २२ को २ मा परम्परागत चिकित्साकर्मीले निश्चित मापदण्ड पूरा गरेर स्थानीय तहबाट स्वीकृति लिई काम गर्न पाउने व्यवस्था छ ।
नेपाल आयुर्वेदिक मेडिकल काउन्सिलका रजिस्ट्रार डा.नारायण श्रेष्ठले सरकारले गरेको सहमतिले परम्परागत चिकित्सा पद्घतिको घाँटी निमोठ्ने बताए । ‘यो हाम्रो मौलिक पद्घति हो, यसलाई स्थान नदिँदा परम्परागत चिकित्सा विधा र हाम्रो सम्पदा नै लोप हुन्छ ।’
डा. दीपककुमार मण्डलले सरकारले गरेको सहमति गलत रहेको बताए । डा.शरद वन्तले आयुर्वेद र परम्परागत स्वास्थ्य प्रणाली मुलुकको आवश्यकता भएको धारणा राखे । रेस्फेकका निर्देशक शान्तालाल मुल्मीले परम्परागत स्वास्थ्यकर्मीले आफ्नो ज्ञानलाई झूटको आवरणमा बेरेर व्यापार गर्न नहुने बताए ।
काठमाडौँ — प्रमुख सत्तारूढ नेकपाले पार्टी एकतालगायत अड्किएका काम अघि बढाउन र सरकारका गतिविधिबारे छलफल गर्न बुधबार सचिवालय बैठक बोलाएको छ ।
प्रधानमन्त्री एवं अध्यक्ष केपी ओली र अर्का अध्यक्ष पुष्पकमल दाहालले बुधबारका लागि बैठक तय गरेका हुन् ।
दुई अध्यक्षबीच भएको छलफलले सचिवालयको बैठकबाट स्थायी समिति बैठकका लागि एजेन्डा तय गर्ने सहमति भएको छ । तत्कालीन एमाले र माओवादी केन्द्रबीच तल्लो तहको एकता पूरा भएको छैन । जिल्ला, प्रदेश सबैतिर विवाद छ ।